मानव समाज का ऐसा कोई बिरला ही व्यक्ति होगा, जिसे कहानी सुनना या कहना पसन्द न हो।
मनुष्य जीवन की सबसे बड़ी लालसा यही है कि वह कहानी बन जाए। प्रकृति में जो कला मौजूद है वह प्रकृति की है। मनुष्य इन्हीं प्राकृतिक कला-रूपों और अवस्थाओं में अपने जीवन को खोजने और व्यक्त होने की प्रक्रिया में तरह-तरह के कलारूपों का सृजन करता है। फिर, कहने की लालसा के चलते कहानी तो आदिम कला रूप है ही। कहने-सुनने की मानव-समाज की अनिवार्य पद्धति इसके मूल में है। मानव समाज का ऐसा कोई बिरला ही व्यक्ति होगा, जिसे कहानी सुनना या कहना पसन्द न हो। कल्पना, गढ़न्त और कौतूहल के साथ घटनाओं का वर्णन उसके स्वाभाव में है। ‘कहना क्या है’? इसी को वह ‘कथ्य’ में पाना चाहता है।